ஏற்கெனவே கோகோ கோலா குளிர்பானக் கம்பெனி தினமும் தண்ணீரை உறிஞ்சி வரும் நிலைமையில் பெப்சி கம்பெனிக்கும் தண்ணீரை எடுக்க அரசு அனுமதி கொடுக்கவே கொந்தளிப்பான சூழல் உருவானது. கடந்த செப்டம்பர், அக்டோபர் மாதங்களில் விவசாயிகள், சமூக அமைப்புகள், கட்சிகள் என அனைத்து தரப்பினரும் போராட்டத்தில் ஈடுபட்டாலும் அரசாங்கம் கண்டுகொள்ளவில்லை. தற்போது, பெப்சி கம்பெனியும் தினமும் 15 லட்சம் லிட்டர் தண்ணீரை எடுத்து வருகிறது. கோலா, பெப்சி ஆகிய இரண்டு கம்பெனிகளும் சேர்ந்து தினமும் 30 லட்சம் லிட்டர் தண்ணீரை எடுத்து வருகின்றன. இந்த இரண்டு கம்பெனிகளும் ஒரு லிட்டர் தண்ணீருக்கு 3.75 பைசாவை அரசுக்கு கட்டணமாக செலுத்துகிறார்கள். ஆனால், ஒரு லிட்டர் தண்ணீர் 20 ரூபாய் என்று விற்கிறார்கள்.